Nik Michael Imran

Nik Michael Imran Nik Ezar (lahir 19 September 1989) ialah seorang cef, pengacara televisyen dan personaliti media Malaysia kelahiran Australia berketurunan Melayu Kelantan. Beliau menerima pengiktirafan meluas menerusi penyertaannya dalam rancangan MasterChef Malaysia musim pertama pada 2011.

Kehidupan awal
Nik Michael dilahirkan pada 19 September 1989 di Brisbane, Australia kepada Dato' Nik Ezar Nik Bolia, seorang pegawai bank berketurunan Melayu Kelantan dan isteri mualaf yang berketurunan kulit putih, Datin Catherine Stevens Abdullah. Beliau merupakan anak sulung daripada enam beradik, adiknya Nik Farouk Ezra turut berkecimpung dalam bidang masakan.

Pada awal 1991, beliau berhijrah ke Malaysia bersama bapanya yang bekerja di RHB Bank. Beliau bersekolah di Sayfol International School selama empat tahun sebelum belajar di Institut St. John sehingga tingkatan 5 dan melanjutkan pelajarannya di Universiti Multimedia di Cyberjaya yang mana beliau mengikuti ijazah perniagaan kewangan.

Kerjaya
Mewarisi bidang masakan daripada bapanya Dato' Nik Ezar, Nik Michael Imran menunjukkan minat terhadap seni kulinari sejak berusia 9 tahun. Pada tahun terakhir pengajian, beliau menyertai MasterChef Malaysia musim pertama pada tahun 2011 yang mana beliau ialah salah seorang daripada 24 pesertanya. Selepas tamat rancangan itu, beliau ditawarkan mengacarakan rancangan masakan Hello Bro Tolong Masak yang bersiaran di Astro Ria. Antara rancangan kendaliannya ialah Remaja Ekstrem di TV9, Juadah Nik Michael, Tea Twist di Asian Food Network (AFN) dan Lunch With The Niks, rancangan memasak bapa dan anak di RTM dan beberapa yang lain. Beliau juga menjadi juri rancangan Kan Cheong Kitchen di 8TV.

Beliau bersama bapanya membuka restoran yang dinamakan PickNik yang beroperasi di Solaris Dutamas, Publika, Kuala Lumpur yang mana beliau turut berkhidmat sebagai ketua cef. Selepas 4 tahun beroperasi, restoran ini ditutup pada 2016 dan Nik Michael mengambil keputusan untuk menguruskan katering keluarganya.

Inspirasi
Salah satu inspirasi terbesarnya dalam seni kulinari ialah bapanya, Dato' Nik Ezar Nik Bolia, yang merupakan seorang cef dan pemilik restoran. Dalam temubual bersama The Star Online, Nik Michael berkata: "Saya belajar semuanya daripada bapa. Latihan awal dalam bidang masakan datang daripada bapa dan pada hari yang mendatang, saya mendapat ilham untuk menjadi sepertinya dan belajar memasak seperti bapa".

Kehidupan peribadi
Beliau berkahwin dengan Siti Nadiah Shahril pada 24 November 2015 dan dikurniakan seorang anak, Nik Rumi Iman.

Filemografi

Filem
 Tahun Tajuk Watak Catatan 2022 Seratus Encik Nizam  Filem pertama, penampilan khas 

Televisyen
 Tahun Tajuk Stesen TV Catatan 2011 MasterChef Malaysia musim 1 Astro Ria Peserta 2012 Hello Bro! Tolong Masak Remaja Extreme TV9 2013 Tea Twist Asian Food Channel 2014 Kan Cheong Kitchen 8TV Juri 2015 Cooking for Love Asian Food Channel 2016 Lunch With The Niks TV2  2018 Juadah Nik Michael  TV1

Anugerah dan pencalonan
 Tahun Anugerah Kategori Penerima/Karya tercalon Keputusan  2016 Anugerah Pilihan Online 2016 Cef Selebriti Pilihan Dirinya sendiri   Lelaki Tampan Pilihan Dnars 

Rujukan

Pautan luar


Kategori:Kelahiran 1989
Kategori:Orang dari Kelantan
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Australia
Kategori:Muslim Malaysia
Kategori:Orang dari Kuala Lumpur
Kategori:Cef Malaysia
Kategori:Pengacara televisyen Malaysia
Kategori:Peserta MasterChef Malaysia
Kategori:Alumni Universiti Multimedia